آذربایجانین گؤرکم‌لی تئاتر و سینما آکتورو، لیریک-پسیکولوژی اوسلوب‌لو آکتورلوق مکتبینین قاباقجیل صنعتکارلارین‌دان بیری، فلسفی-دراماتیک و فاجعه روللارینین ماهیر ایفاچی‌سی فواد پولادوو یاشاما گؤز یومدو.
فواد پولادوو ۱۹۴۸.جی ایل می آیینین ۲۴ده باکی‌دا دوغولدو. صنعته ۱۹۶۶.جی ایلده "ایستینتاق داوام ائدیر" فیلمین‌ده چکیلدیی سلیم رولو ایله باشلادی. درام و سینما آکتورلوغو فاکولته‌سینی بیتیردی.
آذربایجانین خالق آرتیستی فواد پولادوو بیر مدتدیر میلی اونکولوژی مرکزین‌ده معالیجه گؤروردو. اونون سس تئللرین‌ده پروبلئم یارانمیش و دانیشماق‌دا چتین‌لیک چکیردی. اوزون مدت خرچنگ خستلیین‌دن اذیت چکن اویونچو ۵ می ۲۰۱۸ده  وفات ائتمیش‌دیر.
باکی‌دا "قورد قاپی‌سی" قبیریستانلیغین‌دا دینجه‌لیر.
